Diari Oficial de la Generalitat Valenciana


Sumari del DOGV 6885, del 19-10-2012 (2012/9545)

RESOLUCIÓ de 16 d'octubre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'acord marc de col·laboració entre el Patronat del Misteri d'Elx i l'Institut Valencià de la Música.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6885

Data del DOGV
:   19-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9545


Data del document
:   16-10-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 16 d'octubre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'acord marc de col·laboració entre el Patronat del Misteri d'Elx i l'Institut Valencià de la Música. [2012/9545]  
L'Institut Valencià de la Música i el Patronat del Misteri d'Elx han subscrit, després de la tramitació prèvia reglamentària, el 25 de juliol de 2012, un acord marc de col·laboració.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 938/2012, i que figura com a annex d'esta resolució.  
  
València, 16 d'octubre de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Acord marc de col·laboració entre el Patronat del Misteri d'Elx  
i l'Institut Valencià de la Música (IVM)  
  
València, 25 de juliol de 2012  
  
Reunits  
D'una part, Fernando García Pomares, president executiu del Patronat del Misteri d'Elx, d'acord amb les competències que té concedides per la Llei 13/2005, de 22 de desembre, de la Generalitat, del Misteri d'Elx, de creació de l'ens de dret públic sotmés al dret privat, dels previstos en l'article 5.2 del Text Refós de la Llei d'Hisenda Pública de la Generalitat.  
I d'una altra, Inmaculada Tomás Vert, en qualitat de directora gerent de l'Institut Valencià de la Música, en virtut de les competències que tenen atorgades segons els articles 8 i 13 de la Llei 2/1998, de 12 de maig, de creació de l'ens de dret públic Institut Valencià de la Música (d'ara en avant IVM).  
Ambdós parts es reconeixen capacitat legal suficient per a atorgar el present document, i  
  
Manifesten  
I. Que l'IVM, en virtut d'allò que s'ha establit en la seua llei de creació, té com a objectiu la planificació, execució i coordinació de la política cultural de la Generalitat, en el camp de la música i en l'àmbit de les seues competències.  
Entre les funcions pròpies de l'IVM està la de realitzar l'inventari i catalogació del patrimoni musical valencià i mantindre'l actualitzat; a este respecte l'Institut Valencià de la Música està iniciant la confecció del Catàleg Col·lectiu del Patrimoni Musical Valencià.  
  
II. Que «La Festa» o el Misteri d'Elx és un tresor cultural del poble d'Elx i una de les joies del Patrimoni Musical Valencià, com ho demostra la seua declaració com a Monument Nacional l'any 1931 i la seua inclusió l'any 2001, en les Obres Mestres del Patrimoni Oral i immaterial de la Humanitat per la UNESCO.   
  
Acorden  
  
Primer  
El Patronat del Misteri d'Elx i l'IVM acorden col·laborar en la realització d'activitats que comprenguen qualssevol àrees en què ambdós parts tinguen competències, i sempre que es dirigisquen a fins comuns de caràcter cultural, i especialment musical.   
  
Segon  
Si la naturalesa d'estes activitats ho requerix, les parts formalitzaran un conveni específic o addenda per a la seua regulació en la qual es determinaran els compromisos i obligacions d'ambdós parts. Eixe conveni específic inclourà el pressupost a càrrec del qual es finançarà la dita activitat.  
  
Tercer  
Les activitats en què es podrà col·laborar són bàsicament les següents:  
- Recuperació i catalogació del patrimoni musical valencià  
- Realització d'exposicions  
- Realització de concerts  
- Realització de cursos i conferències  
- Edició de llibres i discos  
- Digitalització de fons  
  
Quart  
La vigència del present conveni s'estén des del dia de la data fins a 31 de desembre de 2012, i és prorrogarà per períodes anuals, de forma tàcita, llevat que medie un preavís de resolució de tres mesos.  
  
  
Quint  
Les parts acorden que qualsevol controvèrsia a què puga donar lloc el present conveni és resoldrà, amb renúncia expressa a qualsevol fur propi, pels jutges i tribunals de València.  
I en prova de conformitat, ambdós parts firmen el present conveni en el lloc i data al principi indicats.  
  
El president executiu del Patronat del Misteri d'Elx: Fernando García Pomares.  
La directora gerent de l'Institut Valencià de la Música: Inmaculada Tomás Vert.